OMS donează ventilatoare spitalelor din Fâșia Gaza, suprasolicitate din cauza infecțiilor cu SARS-CoV2.
15 ventiloatoare au fost donate spitalelor din Fâșia Gaza. Donația este sponsorizată de Kuweit. Oficialii din sănătate sunt îngrijorați că rata de infectare ar putea crește în zonă.
OMS vine în sprijinul spitalelor din Fâșia Gaza cu 15 ventilatoare, după o creștere alarmantă a numărului de cazuri de infectare cu SARS-CoV2, care a pus la încercare sistemul de sănătate slab dezvoltat al regiunii, transmite Reuters.Donația sponsorizată de Kuweit a venit la o săptămână după ce consilierii în sănătate publică de pe plan local și internațional au spus că spitalele din Gaza nu vor rezista mult în fața valului de infectări."Aceste echipamente medicale vor ajuta echipele de medici să ofere o mai bună asistență pacienților, cu toate acestea, nu este destul", a declarat Abdullatif Alhaj, din partea Ministerului Sănătății din Gaza.Alhaj a mai menționat că spitalele au rămas fără rezerve e oxigen, vitale în tratamentul COVID-19.Gaza a înregistrat 20.000 de cazuri de COVID-19, majoritatea apărute din august și până în prezent. Autoritățile locale, dar și cele ale țărilor vecine sunt îngrijorate că situația s-ar putea înrăutăți, întrucât în enclava aglomerată locuiesc 2 milioane de oameni, majoritatea sub limita sărăciei.